
Perihoreza în dogmatică 


Felul sau modul de existenţă al persoanelor în unitatea de fiinţă a 
Preasfmtei Treimi şi a naturilor în unitatea persoanei Domnului nostru Iisus 
Hristos, se însemnează în dogmatică cu numele de perihoreza, şi caută să 
explice minunata taină de întrepătrundere a persoanelor şi locuirea una în alta a 
naturilor. 

Ea este de două feluri: perihoreza trinitară şi cea hristologică sau a uniunii 
ipostatice. 


1. Perihoreza trinitară 

Perihoreza trinitară vrea să exprime deodată atât unitatea cât şi treimea în 
dumnezeire; că adecă cele trei persoane locuesc una în alta fără contopire şi 
amestecare în urma unităţii de fiinţă a divinităţii. Persoanele sunt real 
inexistente, fiindcă sunt nedespărţite, dar deosebirile lor rămân. Ele atârnă la un 
loc. Fiul este în Tatăl şi în Duhul, Duhul este în Tatăl şi în Fiul, Tatăl este în 
Fiul şi în Duhul 1 . Această cea mai intimă a lor inhabitare face ca ele să nu poată 
exista una fără de alta şi anume nu numai în privinţa fiinţei care le este comună, 
ci şi în privinţa subsistenţei lor personale proprii şi independente, întrucât 
substanţa o concepem ca pe una ce-şi are proprietatea sa personală, adecă aşa că 
Tatăl ca atare, ca fiinţă divină cu caracterul său paternal există în Fiul, adecă în 
fiinţa divină cu caracterul său de Fiu şi viceversa 2 . 

Legătura dintre trinitate şi unitatea de fiinţă în Dumnezeu în baza 
întrepătrunderii, a tautusiei 3 , a imanenţei reciproce şi a in-existenţei şi a 
posederii mutuale vecinice a persoanelor divine în această unitate de fiinţă este 
deci perihoreza, 7i£pixcbpr|oi<;, nspixcopsiv 4 cu feluritele ei numiri de 
oDp7rspixcbpr|oic;, numire mai cuprinzătoare; dvxurspixcbprioig; evump^ic;, 
evimdpxsiv, cvoixrjoic; cpnaixf), svcooio, onvaipsia 5 , luate aceste din urmă din 


1 I. Damaschin, Expun. ex. a cred. ort., I, 8: ’Ev dAÂf|Âaiţ ai uttoot&ok; eioiv în sensul apusean de 
circuminsessio, iar la I, 14: Moviţ ie Kai i5pnoiţ-âoi3y-xnioţ r) ev aXXriXoig 7iepixropr|oiţ şi III, 5 în sensul 
apusean de circumincessio, traducere verbală a lui îi£pixcopr|oi<;. 

2 Cf. Dr. I. Katschthaler, Theol. dogm., I, 159. 

3 TauTonoIa = că cele trei persoane fiecare şi laolaltă sunt proprietarul comun al aceleiaşi realităţi divine. 

4 Ca termen tehnic folosit întâia data de Sf I. Damaschin (Exp. ex. a cred. ort.,1, 8, 14; III, 51a christologie; 
Despre doctr. adev., 1) 

5 Expresiuni folosite pentru exprimarea aceleiaşi doctrini de Sf. Atanasie şi de Capadociani. 

hristologie care îşi are şi ea perihoreza ei; corespondente apusene: 
circumincessio\ înlocuit mai târziu şi definitiv cu circuminsessio 1 2 . 

Deosebirile acestea de numiri, de şi exprimă acelaşi lucru, îşi au originea 
în diversitatea 3 concepţiilor dintre ortodocşi şi apuseni ce le aveau în 
speculaţiunile lor privitoare la originea sau mai bine zis la producerea şi la 
raporturile dintr’olaltă a persoanelor din dogma Preasfmtei Treimi. In gândirea 
ortodoxă se contura mai mult idea de mişcare - mişcarea una într’alta - în 
producerea şi modul de existenţă al persoanelor divine, pe când la apuseni mai 
mult rezultatul acestei mişcări, oarecumva starea statică sau de odihnă a 
persoanelor, şederea sau locuirea una într’alta 4 . Mişcarea dela cine şi de ce? 
Dela Tatăl şi numai de la El, fiindcă el este principiul, cauza şi izvorul (apxp, 
ama, 7tr|yf|) Fiului şi al Duhului Sfânt, şi ca atare împărtăşeşte acestora întreaga 
substanţă divină 5 aşa ca prin mişcare “într’o succesiune temporală de linie 
dreaptă cu întoarcere înapoi în această mişcare intrinsecă din sine” 6 7 . De sigur, 
părinţii au trebuit să înveţe aşa, şi în acest fel de împărtăşire a fiinţei divine să 
combată şi să ţină departe idea gnostică: că îndepărtarea de la născător şi 
purcezător proporţional scade realitatea divină, precum o accentua aceasta 
arianismul şi macedonianismul . Dar ei mai aveau să ieie măsuri de apărare 

/V 

împotriva triteismului şi subordonaţianismului şi din alte motive. In răsărit 
credinţa în unitatea lui Dumnezeu se exprima printr’un fel propriu şi 
caracteristic al pietăţii creştinului ortodox, prin credinţa lui în Dumnezeu Tatăl. 
Pe Tatăl era accentul. El este unul Dumnezeu al tuturor Simboalelor. Dar dela 
acest unul Dumnezeu se produc două persoane, Fiul şi Duhul Sfânt, ca purtători 
independenţi ai fiinţei divine comune 8 , şi triteismul şi subordonaţionismul îşi 
căutau aici temeiul. Spre a arăta că această mişcare de comunicare a substanţei 
divine nu atinge câtuşi de puţin unicitatea fiinţei divine 9 , părinţii trebuiau să 
dovedească într’un chip cu totul special, pentru ce acest unul Dumnezeu 
împreună cu puterile Sale (= Fiul şi Duhul Sfânt) sunt iarăşi numai un 
Dumnezeu. “Temeiul care să lege persoanele cu o legătură dublă sau întreită 
spre unitate s’a găsit” repede şi ingenios “în omousia”, deofiinţimea sau 


1 Traducere a perihoreza întâia data la Burgundio de Pisa veac. 12-lea. 

2 La Enric din Gent, v. 13-lea (Cf. Dr. F. Diekamp, Kath. Dogm.. 1938,1, 354 u.). 

3 Cf. Pohle-Gierens, Lehrb. d. Dogm.. 1936,1, 416. 

4 Cf. Dr. Th. Specht, Lehrb. d. Dogm.. 1907,1, 150. 

5 Cf. Diekamp, ibid. 

6 Dr. I. H. Oswald, Dogm. Theol.. 1888, 191 u. 

7 Cf. Schiitz A., Dogm.. 1923,1, 244. 

8 Cf. Dr. J. Bilz, Die Trinitătslehre d. h. J. v. Damaskus, 1909, 66 u. 

9 Cf. Diekamp, ibid. 

consubstanţialitatea persoanelor “ca identitate numerică, şi în perihoreză sau 
ceea ce este aproape acelaşi lucru, în doctrina despre una cauză (sv aîxiov), şi 
cea a puterilor nedespărţite (Suvapsig dxcbpioxoi)” 1 . Perihoreză este deci 
principiul indispensabil care leagă persoanele, este consemnul şi marca de 
apărare, chezăşia omousiei şi pavăza nebiruită împotriva ereziilor: triteiste şi 
subordinaţiane 2 3 . Sau, ea este în întreg sistemul teologiei trinitare, ca şi omousia 
şi unitatea principiului, o apărare sigură a unităţii lui Dumnezeu - că adecă cele 

o 

trei persoane divine sunt un Dumnezeu - împotriva triteismului . De aici, 
evident, incomparabila ei însemnătate ce o are în speculaţiunile trinitare ale 

/V 

teologiei ortodoxe. - In teologia apuseană perihoreză n’are nici pe departe 
această importanţă. Concepţia latină este alta. “Acolo punctul de mânecare este 
unitatea şi unicitatea naturii” 4 , cu pericol mai puţin pentru trifurcarea lui 
Dumnezeu în trei dumnezei 5 . Desfăşurarea naturii divine în cele trei persoane se 
consideră ca trei acte divine terminate 6 , în stare statică, de odihnă sau 
producerile divine se “imaginau după modul spaţial ca o lăţire pe o suprafaţă 
plană” 7 8 , persoanele divine existând nu ca şi oamenii unii lângă alţii, ci şezând şi 

o 

locuind una într’alta: circuminsessio . Acestea sunt nuanţele fine de distincţie 
între cele două concepţii creştine de reprezentare a raportului intim dintre 
persoanele divine, ele apărând ferm şi nesdruncinat acelaşi ţel comun: cele două 
aspecte ale dogmei trinitare, unitatea în trinitate şi trinitatea în unitate. 

Perihoreză este dogmă preciză a bisericii - ca şi dogma trinitară de care 
se ţine, în care există şi pe care o luminează şi o lămureşte -, cu baze sigure în 
Sfânta Scriptură şi Sfânta Tradiţiune. 

Sfânta Scriptură accentuează hotărât şi tare in-exsistenţa şi deci unitatea 
de fiinţă a Domnului nostru Iisus Hristos cu Tatăl prin cuvintele teologului 
perihorezei, carele este incontestabil Sf. evanghelist Io an, cel cu priviri atât de 
ascuţite - de vultur din înălţimi - în adâncurile tainice ale dumnezeirii 
Domnului său: Nu crezi tu că eu sunt în Tatăl şi că Tatăl este întru mine? 9 După 
cum tu, Părinte, întru mine şi eu întru tine 10 11 . Iar eu şi Tatăl una suntem n . Tatăl 


1 Bilz, ibid., 67. 

2 Cf. Schiitz, ibid. 

3 Bilz, ibid.. 65. 

4 Diekamp, ibid., 355 şi M. Schmaus, Kath. dogm., 1937,1, 255 

5 Cf. Bilz, ibid. 

6 Diekamp, ibid. 

7 Oswald, ibid. 

8 Cf. Diekamp, ibid. 

9 In. 14, 10. 

10 In. 17,21. 

11 In. 10, 30. 

este întru mine şi eu întru el. Fiul unulnăscut, care este în sânul Tatălui . Iar 

ce/ ce m ’a trimis este cu mine; nu m ’a lăsat singur . Dar nu sunt singur, pentru 
că Tatăl este cu mine. - Ceea ce se zice aici despre Fiul, se aplică, de sine 
înţeles, şi la Duhul Sfânt 1 2 3 4 . Pentru in-existenţa Duhului Sfânt în Tatăl şi în Fiul 
mărturiseşte de altfel invederat şi apostolul Pavel când zice: Duhul toate le 
cercetează, chiar şi adâncurile lui Dumnezeu... ale lui Dumnezeu nimeni nu le- 
a cunoscut, fără numai Duhul lui Dumnezeu 5 . 

Sfânta Tradiţie, prin glasul sfinţilor părinţi învaţă aceeaşi perihoreză. 
Baza i-o pun toţi aceia dintre ei cari apărau dogma trinitară împotriva tuturor 
detractorilor ei iviţi de timpuriu în drumul greu biruitor al dreptei credinţe. 
Cristalizarea şi formularea ei în terminologie tehnică însă, este rezervată abia Sf. 
Ioan Damaschin. 

în apărările lor ei vorbeau când de întrepătrunderea persoanelor, când de 
identitatea fiinţei care in-exista în persoane, când de ieşirile, procesiunile sau 
originile persoanelor, când de relaţiunile sau raporturile dintre ele spre a lămuri 
unitatea şi tripersonalitatea în unul şi acelaşi Dumnezeu. Cu osebire părinţii 
niceani accentuau mereu împotriva arianilor îmbrăţişarea reciprocă şi petrecerea 
una în alta a persoanelor spre a arăta prin aceasta identitatea lor fiinţială. 
Unitatea fiinţii stă la baza întrepătrunderii persoanelor, ziceau ei. Şi se foloseau 
de diferite simboluri luate din lumea empirică spre a evidenţia perihoreză: 
existenţa într’olaltă şi laolaltă a mai multor ştiinţe în acelaşi spirit, străbaterea 
aerului de mireasma alifiei sau de razele solare. 

Astfel, Sf. Iustin Martirul 6 7 , caută să evidenţieze naşterea Logosului celui 
vecinie din Tatăl din analogia procesiunii cuvântului omenesc din raţiunea 
umană şi cea a luminii de foc. Prin aceasta vrea el să lămurească modul naşterii 
spirituale şi deofiinţimea Fiului cu Tatăl, baza perihorezei. Căci născătorul prin 

•j 

naşterea Logosului nu se schimbă, iar Logosul nu se desparte de născător . 

La fel şi contimporanul şi colegul său întru apărare, apologetul 

o 

Atenagora învaţă in-existenţa Tatălui şi Fiului; că ei sunt una, aşă că Tatăl este 
în Fiul şi Fiul este în Tatăl în virtutea “unităţii şi puterii spiritului” (svoxrjxi xod 
Suvapsi 7ivshpaxo<;), în înţelesul că sub spiritul de aici, prin unitatea şi puterea 

1 In. 10. 38. 

2 In. 1, 18. 

3 In. 8. 29. 

4 Cf. Dr. I. B. Heinrich. Dogm. Theol., 1881, IV, 610, a treia notă subl. 

5 1 Cor. 2, 10 u. 

6 Dial. c. Trit. nr. 61. 

7 Cf. Heinrich, ibid., 215 u. 

s în I [pcofirfu 7tspi XpiGTiavrov = Suppl. pro Christ. 10 adresată lui Marc Aurel 

7 



căruia Tatăl şi Fiul sunt una şi se întrepătrund, are să se înţeleagă fiinţa divină şi 
procesiunea imanentă şi nu Duhul Sfânt 1 . 

/V 

împotriva gnosticilor cari negau deofiinţimea Logosului cu Tatăl şi 
învăţau că creaţiunea este opera unui eon-demiurg, Sf. Irineu 2 3 , dovedeşte cu 
argumente “scripturistice şi tradiţionale ca şi din natura lucrului, 
consubstanţialitatea, coexistenţa vecinică, egalitatea absolută, întrepătrunderea 

o 

mutuală vecinică, priceperea şi cunoaşterea reciprocă absolută a Fiului , iar 
creaţiunea o prezintă ca pe o operă pozitivă a întregei Presfmtei Treimi în care 
se reoglindeşte omousia, temeiul perihorezei, persoanelor divine 4 . 

Corespondenţa celor doi Dionisii contimporani (din v. al 3-lea), unul 
episcop de Roma şi celălalt de Alexandria, ne-a păstrat dela cel dintâiu 
învăţătura, că împrună cu Dumnezeul tuturor lucrurilor trebuie să se unească în 
mod necesar Logosul divin şi la fel şi Duhul Sfânt trebuie să petreacă şi să 
locuiască în Dumnezeu, iar dela al doilea, adevărul, că, pe lângă toată 
deosebirea personală, fiecare dintr’ânşii petrece în celălalt. 

Sf Atanasie 5 precizează împotriva arianismului că Fiului îi este comună 
împreună cu Tatăl aceeaşi substanţă divină simplă, şi prin aceasta el este 
împreună cu Tatăl aceeaşi una fiinţă divină după număr şi acelaşi unu 
Dumnezeu după număr 6 7 8 , iar sinodul al 2-lea ecumenic stabileşte aceeaşi unitate 
de fiinţă cu Dumnezeu Tatăl şi cu Dumnezeu Fiul şi pentru Dumnezeu Duhul 
Sfânt. Tot Sf Atanasie subliniază identitatea fiinţei în cele trei persoane când 
zice : “Deoarece fiinţa şi divinitatea Tatălui este fiinţa Fiului, pentru aceea este 
Fiul în Tatăl şi Tatăl în Fiul. De aceea a şi adaus el cu drept cuvânt dupăce mai 
înainte a zis: Eu şi Tatăl una suntem, cuvintele: Eu sunt în Tatăl şi Tatăl este 
întru mine, spre a arăta identitatea dumnezeirii şi unicitatea fiinţei”. Nici Sfântul 
Duh nu se exclude din această preasfântă societate divină căci Sf. Atanasie 
adauga textului biblic dela 1 Cor. 2, 11 al apostolului Pavel: Aşa şi cele ale lui 
Dumnezeu, nimeni nu le-a cunoscut, fără numai Duhul lui Dumnezeu - 

o 

cuvintele care este în el . “Aceste cuvinte le-a găsit Sf. Atanasie incontestabil în 
exemplarul său de Sfântă Scriptură, pentru că le tratează ca pe un citat. Legătura 


1 Cf. Heinrich, ibid., nota 1 subl., 279. 

2 Adv. haer. 1. 3, c. 15, nr. 3; 1. 2, c. 17, nr. 7; 1.4, c. 20, nr. 1; 1. 2, c. 30, nr. 9; 1. 2, c. 25, nr. 3; 1. 3, c. 6; 1. 3, 
c. 8, nr. 2-3; 1.4, c. 20, nr. 1-2. 

3 Heinrich, o. c., 287 u. 

4 Cf. Id„ ibid., 289. 

5 De decret. Nic. Syn. c. 20. 

6 Cf. Heinrich, o. c.,346. 

7 Adv. Arian., orat. 3, 3. 

8 Cf. Pohle-Gierens, o. c., I, 418. 

intimă dintre perihoreză şi omousie n’o exprimă mai strălucit decât metoda 
predilectă a multor părinţi de a deduce tocmai din perihoreză, 

IA 

consubstanţialitatea dintre Tatăl şi Fiul împotriva arianismului . înţelesul genuin 
al omousiei niceane nu poate fi altul decât “unicitatea fiinţei, identitatea naturii 
în ipostasurile divine 2 3 . 

Marii Capadociani întemeiază şi ei perihoreză prin doctrina lor despre 
unitatea fiinţială numerică a persoanelor divine, apărând şi făcând biruitoare 

o 

formula una fiinţă în trei ipostasuri , pentru că orice acceptare de pluritate a 
substanţelor divine duce fatal la recăderea în politeism 4 . 

Astfel scrie Sf Vasile cel Mare 5 : “Numără pe Tatăl deosebit şi pe Fiul 
deosebit; dar ca să nu cazi în politeism, mărturiseşte în amândoi o singură 
fiinţă”. 

Sf Grigorie de Nisa 6 zice: “Noi mărturisim o natură în ipostasuri 
diferite.” 

Sf Grigore de Nazianz, dumnezeescul dascăl al dogmei trinitare şi al 
christologiei, exprimă într’o cuvântare 7 a sa, următoarele idei temeluitoare ale 
perihorezei: a) Dacă privesc o persoană divină, mă îmbracă toate trei în razele 
de lumină din lumina fiinţei lor; căci în fiecare este prezentă întreaga substanţă 
divină care este comună tuturor celor trei persoane divine, b) Când privesc o 
persoană divină mă preocupă atât de mult infinitatea lor, că nu-mi pot gândi nici 
nu-mi pot imagina ceva mai mare şi ceva mai înalt; pentru că toate trei laolaltă 
n’au strălucire şi mărime mai multă decât una. c) Dacă numesc Dumnezeu, 
atunci sunt luminat de o lumină şi în acelaşi timp de trei lumini; de trei, în 
vederea proprietăţilor specifice sau a ipostasurilor, de una, în vederea fiinţei 
comune, d) Cele trei persoane sunt concrescute aşazicând într’o fiinţă; ele sunt 
prin posedarea ei comună într’un mod nesfârşit împreunate (= perihoreză) 8 . 

/V 

“întrucât Fiul prin cunoaşterea noţională a Tatălui se naşte din acesta ca 
Cuvântul lui Dumnezeu, îi este el acestuia în mod necesar asemenea imanent, 
precum îi este minţii noastre creatoare de noţiuni imanent cuvântul său din 
sine” 9 . Aşa zice Sf Ciril din Alexandria 1 : “Cuvântul este totdeauna din minte şi 


1 Id., ibid. 

2 svotriţ xrjc; oucrtac;, xomxoxTp; xfjq 9eoxr|xo<;. 

3 pia ouoia ev ipioiv fmoaxdaeaiv. 

4 Cf. Diekamp, o. c., 306. 

5 Hom. 24, 3. 

6 C. Eunom, I, nr. 484. 

7 Orat. 40,41. 

3 Cf. I. Hergenrother, Die Lehre v. d. gottl. Dreiein, d. d. h. Greg. v. Naz., 1850, 27 u. la Diekamp, o. c., 308. 

9 Pohle-Gierens, ibid. 

în minte, şi însăşi mintea în cuvânt: Cuvântul rămâne în mintea generatoare şi 
are mintea generatoare întreagă în sine, şi trebuie să existe Fiul deodată cu Tatăl 
şi invers Tatăl cu Fiul.” Acest adevăr îl exprimă şi Sf. Ilarie 2 în această scurtă 
propoziţie: “Dumnezeu în Dumnezeu, fiindcă Dumnezeu este din Dumnezeu ”. 
Iar Sf Ambrozie 3 învaţă acelaşi lucru şi despre Dumnezeu Sfântul Duh când 
zice: “Precum Tatăl este în Fiul şi Fiul în Tatăl, aşa şi Duhul lui Dumnezeu, 
Duhul lui Hristos este în Tatăl şi în Fiul, fiindcă Duhul este suflare.” Această 
suflare indică parcă o mişcare dinlăuntru divinităţii întocmai aşa ca şi textul 
biblic al lui Ioan 1 2 3 4 cu Fiul cel unulnăscut care este (= se mişcă, 7rcpr/ojpojv) în 
sânul Tatălui 5 . 

Fer. Augustin 6 spre a justifica şi spre a face perceptibilă imanenţa din 
trinitate, se provoacă la sufletul omenesc şi acţiunile sale, în care fiinţează şi se 
realizează necontenit aceeaşi in-existenţă şi întrepătrundere reciprocă ca şi în 
trinitate. Dar, cu toate acestea, Augustin în mod repetat accentuează 
independenţa şi integritatea persoanei cu toată întrepătrunderea la care este 
supusă şi care se operează în relaţiunile persoanelor dintr’olaltă. Existenţa de 

/V 

sine a persoanei durează şi mai departe fără contopire şi fără confuziune. “In 
Preasfânta Treime”, zice el mai departe 7 , “atât este o persoană, cât toate trei la 
olaltă; nici două nu sunt mai multe decât una; astfel fiecare este în totul şi totul 
în fiecare, şi tot în tot şi unul în tot.” 

Taina întrepătrunderii caută să o lămurească întrucâtva, dar nu să 
pătrundă nici să înţeleagă ceea ce nu se poate pătrunde nici înţelege, Dionisie 
Areopagitul prin următoarea asemănare: “Rămânerea şi locuirea, dacă se poate 
spune astfel, a ipostaselor divine în sine într’o unitate nediferenţiată şi 
transcendentă, totuşi fără vre-o amestecare în vre-o parte, este aşa precum sunt 
luminile lămpilor ce se găsesc într’o casă şi se pătrund una pe alta, dar fiecare se 
deosebeşte în chip distinct şi absolut de cealaltă, de şi prin deosebirea lor sunt 
unite într’una singură, iar în unitatea lor îşi păstrează deosebirile. în casa, în 
care sunt multe lămpi, noi vedem cum luminile tuturora se unesc într’o singură 
lumină nediferenţiată, dând o singură strălucire indivizibilă, şi nimenea, 
socotesc, n’ar putea distinge lumina unei lămpi de aceea a altora, din aerul ce 


1 De Trinit. dial., 2. 

2 De Trinit. IV, 40. 

3 De Spir. S. III, 1,6. 

4 1, 18. 

5 Pohle-Gierens, ibid.. 419. 

6 Trin. 6. 10. 12. 

7 Ibid. 

înconjoară toate luminile, şi nici n’ar putea vedea o lumină fără cealaltă, pentru 
că toate se pătrund reciproc fără să se contopească. Iar dacă cineva scoate din 
casă una din lămpile aprinse, toată lumina ei proprie o va însoţi, fără să ia cu 
sine ceva din celelalte lumini sau să lase din a sa celorlalte. Căci, precum am 
spus, unirea întreagă şi complectă a luminilor între ele nu s’a confundat sau 
amestecat de loc, de şi lumina este (încorporată) în aerul material şi se revarsă 
din substanţa materială a focului. Dar noi susţinem că unitatea cea supra- 
esenţială a lui Dumnezeu depăşeşte nu numai minunile corpurilor materiale, ci 
chiar pe acelea ale sufletelor şi ale inteligenţelor, pe care le posedă în chip 
neamestecat şi supra-lumesc luminile cele divine şi supra-cereşti, printr’o 
participare, ce corespunde puterilor fiecăruia de a participa la unitatea cea a 
toate transcendentă” 1 2 3 . - Lucrul însuşi nu se evidenţiază prin această sau oricare 
altă analogie, ci doar ni se prezintă numai o îndepărtată imagine umbrită. Cu un 
cuvânt, înţelegem deplin că aşa va trebui să fie, aceea ce este aşa; dar cum poate 
să fie aşa aceea ce trebuie să fie aşa, aceasta n’o putem intui . 

Sf. Ioan Damcischin pune mare şi deosebit preţ pe perihoreză, adoptând- 
o, precum am spus aceasta la început, ca termen oficial şi singurul adecvat 
pentru lămurirea, după putinţă, a raporturilor dintr’olaltă persoanelor în aceeaşi 
unitate de fiinţă - şi viceversa - la dogma trinitară. El caută să-i elucideze 
temeiurile. 

Iată textele pe cari îşi bazează el perihoreză: “Spunem că cele trei 
ipostasuri sunt într’olaltă, pentru a nu introduce o mulţime şi o ceată de zei. 
Cele trei ipostasuri exclud pentru cunoaşterea noastră o compoziţie şi un 
amestec, identitatea de fiinţă însă şi întrepătrunderea ipostasurilor... ne permit 
aşa zicând să cunoaştem inseparabilitatea şi unitatea lui Dumnezeu. - La toate 
făpturile deosebirea ispostasurilor este considerată real. Astfel Petru şi Pavel, 

/V 

consideraţi real, sunt despărţiţi unul de altul. - Insă la treimea sfântă... este 
dimpotrivă. Căci aici comunitatea şi unitatea se consideră real din cauza 
eternităţii şi identităţii fiinţii. - Tatăl, Fiul şi Duhul Sfânt sunt toate una, afară 
de necreaţie, naştere şi purcedere. - Ei sunt doară cum am spus una nu aşa ca să 
se contopească, ci aşa că reciproc sunt coerenţi (inerenţi între olaltă), ei au 

o 

inerenţa (= in-existenţa = perihoreză) fără nici o contopire şi amestecare . Şi una 
şi aceeaşi mişcare, căci o singură activitate şi o mişcare a celor trei persoane. 
Aceasta nu se poate observa la natura creată 4 . 

1 Despre numele divine, C. II, 4 în trad. rom. a Pr. Cicerone Iordăchescu şi T. Simenschy, 1936, 16. 

2 Cf. Oswald, o. c„ 192. 

3 Exp. ex. a cred. ort., I, 8, în trad. rom. a lui V. Loichiţă, Candela, 1938, 286 uu. 

4 Ibid., I, 14, Candela, 1938, 304. 

După cuvintele Sf. Ioan Damaschin deci perihoreza stă în contradicţie cu 
despărţirea locală ce există între persoanele din domeniul creaturilor finite 
(îngerii sau oamenii). Noi putem fi despărţiţi unii de alţii ca persoane “fiindcă 
suntem ipostasuri creaturale, cari vedem numai unitatea de fiinţă a speciei, 
neputând exista unii în alţii” 1 2 3 , la Dumnezeu însă, care exclude orice 
circumscriere acest lucru este cu neputinţă, fiindcă aici persoanele se 
întrepătrund “pentru unitatea lor fiinţială numerică reală” . Aici perihoreza se 
razimă pe supraspaţialitatea lui Dumnezeu, care-1 fereşte de orice despărţire. - 
Mai există şi alte lucruri cari provoacă în ordinea lucrurilor create, totală 
despărţire. Acestea sunt la oameni în genere proprietăţile lor caracteristice: 

/V 

deosebirea de voie, de părere, de putere şi de lucrare. In Dumnezeu însă, şi 
numai în el, nu voeşte şi nici nu lucrează fiecare persoană pentru sine, ci este 
numai o voinţă, o lucrare, o mişcare; tot ce se voeşte şi se lucrează aici este 
opera unei naturi sau a unei fiinţi. Şi acolo unde este numai o voinţă şi o lucrare, 
acolo este şi existenţa una într’alta a persoanelor sau perihoreza. Vedem dar că 
perihoreza se bazează pe omousie, dar şi pe imanenţa procesiunilor care nu 

o 

admite o despărţire de principiul lor . 

Scolastica vede şi ea în omousia, originea şi relaţiunea persoanelor, 
bazele perihorezei. Omousia stă în frunte, dela care depind celelalte două 
momente, cari, noţional, arată mai mult despărţire decât unitate. Abia fundate pe 
omousie, ele se pot valorifica în folosul perihorezei 4 . 

Evident că de pe urma omousiei rezultă şi alt aspect al dogmei trinitare, 
că, în perfecţiune, persoanele sunt deplin egale, după cuvintele Simbolului 
atanasian: “Că în această trinitate nu este nimic mai înainte şi nimic după aceea, 
nimic mai mare sau mai mic, ci toate trei persoanele îşi sunt împreunăveşnice şi 
deplin egale”. Fiecare perfecţiune este egală în Dumnezeu după fiinţă şi 
deoarece această fiinţă aceeaşi în câteşi trele persoanele dumnezeeşti, urmează 
că această perfecţiune a celor trei persoane trebuie s’o privim în sens absolut 5 . 

Dificultăţi părute ne oferă parcă în teologia trinitară situaţia şi caracterul 
de cauzator, izvorâtor sau producător al Tatălui faţă de Fiul şi de Duhul Sfânt. 
Dacă nu cumva paternitatea şi caracterul de purcezător n’are prioritate faţă de 
filiaţiune faţă de cel purces. Aceasta este întrebarea. Nu! Căci şi Tatăl, de şi nu- 
şi are originea dela altă persoană şi-şi este sieşi principiu sau principiu fără 


1 Heinrich, o. c. 613. 

2 Heinrich, ibid. 

3 Cf. Bilz, o. c., 63 u. şi Heinrich, o. c., 614. 

4 Cf. Toma de Aquino, Sum. theol., 1, 42, 5. 

5 Cf. Bartmann, o. c., 229. 

principiu, totuşi de şi este persoană absolută, în raport cu celelalte două 
persoane, are lipsă de Fiu ca să fie Tată, precum şi vice-versa, Fiul de Tatăl ca 
să fie Fiu. Dacă după conţinut, paternitatea ar apare mai preţioasă decât 
filiaţiunea, apoi aceasta dispare dacă considerăm cuvintele lui Toma de 
Aquino 1 2 3 : Aceeaşi fiinţă care este în Tatăl, paternitate, este în Fiul filiaţiune. 
Dacă iarăşi accentuăm categoric că în dumnezeire Tatăl este principiu sau cauză 
prin excelenţă, acest fel de a vedea şi învăţa n’are câtuşi de puţin înclinare 
subordinaţiană, căci de aceasta ne fereşte dogma egalităţii fiinţiale pozitive 
dintre cele trei persoane. Nici dependenţa personală, adecă concluziunea logică 
şi reală că activitatea de formare a persoanelor mânecă de la Tatăl, nu ridică cu 
nimic persoana întâia la rang de prioritate în privinţa perfecţiunii faţă de 
celelalte două persoane cauzate, căci ele, persoanele, după cuvintele Sf. Ioan 
Damaschin “în toate sunt una”". Nici alte greutăţi semnalate şi înregistrate de 
Ariani sau de alţii: că Tatăl este mai mare ; acelea care remarcă cunoaşterea, 
putinţa şi bunătatea unică a Tatălui 4 , nu trag în cumpănă. Aceste expresiuni, 
părinţii le rapoartă când la latura umană a lui Logosului încarnat, când la 
dependenţa personală a Logosului trinitar. Numai o dependenţă personală 
relativă în sensul stabilit mai sus, este dogmă, cea fiinţială, erezie. Pentru 
egalitatea deplină în perfecţiune a persoanelor, pe baza unităţii de fiinţă, s’a 
formulat deja în epoca patristică această regulă de credinţă: toate perfecţiunile 
(= atribute, însuşiri) ce radiază din fiinţialitatea dumnezeirii sunt a se folosi la 
singular : nu trei veciniei, ci unul vecinie 5 . 

într-o reprivire sintetică, perihoreza ni se înfăţişează înc’odată ca cel mai 
puternic stâlp de susţinere al dogmei trinitare. Procesiunile dintr’ânsa sunt un 
fapt vecinie în devenire şi prin aceasta un fapt vecinie devenit; acţiunea de ieşire 
este în acelaşi timp o rămânere înlăuntru; procesiunea, în acelaşi timp, imanenţa 
persoanelor, şi aceasta numai prin perihoreză 6 . “Prin ea trinitatea în Dumnezeu 
este readusă la unitate şi prin aceasta, dogma însăşi s’a reîntors la începutul şi la 
încheerea ei 7 . 


1 Sum. theol., 1, 42, 6 ad 3. Eadem essentia, quae in Patre est paternitas, in Filio est filiatio. 

2 Exp. ex. a cred. ort., I, 8: xata îtavia ev. 

3 In. 14, 28. 

4 Mc. 10, 18. 

5 Cf. Bartmann, ibid., şi 230. 

6 Cf. Oswald, o. c„ 190. 

7 Id. ibid., 192. 

2. Perihoreza hristologică 


Pentru a ne putea lămuri mai bine marea taină a uniunii ipostatice, putem 
pleca dela trei puncte de vedere diferite: Dacă plecăm dela Fiul lui Dumnezeu, 
atunci el este purtătorul care primeşte în sine sfânta umanitate, şi-o face sieşi 
instrument sau se îmbracă pe sine în haina umanităţii. Concepţia aceasta are la 
bază, hristologia Sf. evanghelist Ioan şi a Sf. apostol Pavel. Ea s’a dezvoltat şi a 
înflorit cu osebire în şcoala din Alexandria. Ea pune în cea mai clară lumină 
divinitatea Domnului Hristos. dar ascunde în sine în acelaşi timp şi pericolul 
nebănuit de a alunga şi a volatiliza natura umană şi a o declara de o simplă 
aparenţă, precum au şi facut-o aceasta mai târziu monofiziţii 1 . 

O a doua privire pleacă dela Iisus Hristos cel istoric. Aici stă pe primul 
plan omul Hristos, care prin în-locuirea lui Dumnezeu într’ânsul se îmbogăţeşte 
şi se perfecţionează. Dumnezeirea îi împărtăşeşte puteri superioare, se 
înrădăcinează într’ânsul, îl unge cu har. Această concepţie este cea a şcolii din 
Antiohia. Ea pune în plină evidenţă umanitatea Domnului Hristos, dar ascunde 
în sine primejdia, de pe urma unirii numai morale, uşoare şi aparente dintre cele 
două naturi, de a ni-1 înfăţişa pe Domnul Iisus Hristos ca pe un om plin de har şi 
ca pe cel mai mare dintre profeţi, şi nu ca pe Fiul lui Dumnezeu cel încarnat 2 3 . 

Marii Capadociani şi cu dânşii şi mulţi alţi părinţi, dintre cei mai 
importanţi, nu pleacă nici dela divinitatea nici dela umanitatea Domnului, ci 
dela in-existenţa, dela locuirea una în alta, dela perihoreza naturilor, asemenea 
focului care străbate ferul pus pe foc. Acesta este şi limbajul sinodului din 
Calcedon care formulează unirea ipostatică ca pe o inhabitare a celor două 
naturi într’o singură persoană a Domnului, fără amestecare şi fără schimbare \ 

/V 

In această lumină, perihoreza hristologică este locuirea una în alta, mai 
puţin întrepătrunderea - pentru că umanitatea nu poate să întrepătrundă 
divinitatea - a celor două naturi unite ipostatic într-un singur ipostas al 
vecinicului Logos sau într-o singură persoană a Domnului nostru Iisus Hristos. 
Legătura ei cea mai intimă cu uniunea ipostatică este evidentă, dar pentru 
aceasta n’am putea-o numi nici “reversul” nici “consecinţă” dogmatică a uniunii 
ipostatice, cum crede Pohle-Gierens 4 şi Bartmann 5 , privită din orice latură a ei. 

/V 

Inc’odată ce este ea? Felul sau modul tainic de existenţă al naturilor în unitatea 


1 Cf. Dr. I. P. Iunglas, Die Lehre d. Kirche, 1936, 122. 

2 Cf. Id„ ibid. 

3 Cf. Id„ ibid. 

4 Pohle-Gierens, Dogm., II, 1937, 107 u. 

5 Dr. B. Bartmann, Lehbr. d. Dogm., 1923,1, 372. 

perosanei Domnului Hristos, şi nimic mai mult. Cum-ul sau modul de existenţă 
este, dacă vrem, însăşi fiinţarea vie şi necontenită a uniunii ipostatice şi, deci, 
mai degrabă, permanenţa uniunii ipostatice în viaţa ei, decât reversul sau 
urmarea ei. Stabilit acest lucru, importanţa dogmatică covârşitoare a perihorezei 

/V 

aici, este de neasemănat, ca şi la dogma trinitară. In baza ei, în Mântuitorul 
Hristos natura umană este aşa de intim şi de strâns unită cu cea divină în acelaşi 
unul purtător ipostas comun, încât pe trunchiul cel suprafiresc al subsistenţei 
personale a vecinicului Logos înfloresc şi comunică reciproc nu numai 
prorietăţile celor două naturi, ci se unesc şi acţiunile lor te-andrice, “roade ale 
puterii vivificatoare ale cărnii” Domnului Hristos de pe urma înmembrării 
ipostatice a umanităţii (= cărnii) în persoana Fiului lui Dumnezeu 1 2 3 . 

Sfinţii părinţi de la început, răsăriteni şi apuseni, la această perihoreză, 
locuire una în alta a naturilor se gândesc, când numesc unirea celor două naturi 
în unitatea Domnului Hristos, amestecare (pl^iq, ouyxpdoig, mixtura, 
commixtio), amestecare a lui Dumnezeu şi a omului; când Grigorie de Nazianz : 
mărturiseşte că Dumnezeu s’a făcut om şi omul s’a îndumnezeit (= hscohslg = 

/V 

hciojoig = unirea omului cu Dumnezeu). Indumnezeirea aceasta a naturii umane 
sau în om se săvârşeşte prin perihoreză cea realizatoare a uniunii ipostatice, şi 
nu prin amestecare sau confundare (aby%omc;) sau îndumnezeire monofizată. 
Idea aceasta ia, de sigur, forme concrete, mai târziu, în luptele duse împotriva 
nestorianismului despărţitor de naturi, prin anatematismele Sf. Ciril din 
Alexandria contra lui Nestorie, cerând înlocuirea “împărţirii şi despărţirii fizice” 
(Siaipsmc; 9001 x 1 )) cu “unirea fizică” (cvooig cpooixf|), reală a naturilor şi prin 
scrisoarea dogmatică a lui Leo I adresată lui Flavian patriarhul Constantinopolei 
(446 - 449) de pe timpul sinodului din Calcedon (451). Acestui timp îi aparţine 
şi folosirea predilectă de cătră părinţi a analogiei corpului şi sufletului, spre a 
intui unirea dintre cele două naturi în persoana Domnului Hristos. 

Ca termen tehnic o foloseşte perihoreză abia Sf. Ioan Damaschin ca şi 
dogmă trinitară. Aşa zice el când vorbeşte despre comunicarea proprietăţilor : 
“Cuvântul... împărtăşeşte din particularităţile sale cărnii, în modul unei 
împărtăşiri mutuale în urma existenţei reciproce una într’alta a părţilor.”: Şi 4 
“De şi zicem că naturile Domnului se întrepătrund reciproc, cu toate acestea 
însă, noi ştim că întrepătrunderea s’a întâmplat din partea naturii dumnezeeşti. 


1 Pohle-Gierens, o. c., II, 109. 

2 Epist., 101,4,6. 

3 Exp. ex. a cred. ort., III, 3 în trad. rom. a lui V. Loichiţă, manuscr. 14. 

4 Ibid., 7, 26. 


15 



Căci aceasta trece... prin toate... printr’ânsa însă nimic nu trece.” Iar la urmă 1 2 : 

/V 

“întrepătrunderea însă nu s’a făcut din partea cărnii, ci din partea dumnezeirii; 
pentru că este cu neputinţă ca să pătrundă carnea prin dumnezeire, ci natura 
dumnezeească care odată ce a pătruns carnea, i-a împrumutat şi cărnii 
întrepătrunderea cea negrăită cu dânsa (= dumnezeirea), ceea ce numim noi 
tocmai unire.” 

Din aceste locuri vedem cu toată claritatea că forţa care uneşte şi ţine 
olaltă cele două naturi, nu poate să emaneze dela umanitate, ci numai dela 
Logos, care cu toate că nu se pătrunde de nimeni, el însuşi pătrunde în chip 
tainic şi inexprimabil natura umană ca pe o proprietate a sa, împărtăşindu-i 
totuşi acesteia o intrare inexplicabilă în sine (Logos), ce se numeşte unire. 

Dar Sf. Ioan Damaschin şi înainte de el Sf Maxim Mărturisitorul' vizează 
şi la deosebirile ce există între perihoreza trinitară şi cea hristologică. Prin 
prezentarea şi paralelismul lor, putem cunoaşte mai bine fiinţa perihorezei 
hristologice. 

Noi am văzut că la dogma trinitară perihoreza constă în aceea, că pe baza 
unităţii de fiinţă sau a naturii, cele trei persoane se întrepătrund şi locuesc una în 
alta în modul cel mai desăvârşit, aşa că Tatăl este în întregime în Fiul şi în 
Duhul Sfânt, Fiul este în întregime în Tatăl şi Duhul Sfânt şi Duhul Sfânt este în 
întregime în Tatăl şi Fiul. Urmarea imediată a acestei întrepătrunderi este că 
cele trei persoane se cunosc desăvârşit, având aceeaşi cunoaştere, aceeaşi voinţă 
şi aceeaşi lucrare. Cu perihoreza trinitară are cea hristologică câte ceva în 
comun, în alte privinţi, diferenţieri. Amândouă converg în aceea că acolo 
persoanele, iar aici naturile se întrepătrund reciproc, fără nici o amestecare 
(eretică). La Preasfânta Treime perihoreza se întemeiazăpe unitatea fiinţii sau 
naturii, la Domnul Hristos pe unitatea persoanei ; acolo sunt deci persoanele 
deosebite, aici naturile 3 . La trinitate perihoreza este complectă, reciprocă, 
pentru că persoanele sunt una după fiinţă, aceeaşi fiinţă existând în toate trei; la 
Domnul Hristos incomplectă, unilaterală, pentru că naturile sunt esenţial 
deosebite: dumnezeirea pătrunde desăvârşit umanitatea, dar nu şi invers; pentru 
că divinitatea este de nepătruns şi trece nesfârşit peste hotarele mărginite ale 
umanităţii Domnului Hristos. Baza ontologică a perihorezei trinitare este deci 
identitatea fiinţei sau naturii şi pentru aceasta ea este deplină şi mutuală. 
Dimpotrivă, rădăcina ontologică a perihorezei hristologice este unitatea 


1 Ibid., IV, 17, ibid., 48. 

2 Disp. c., Pyrrh. 

3 Dr. Th. Specht, Lehrb. d. Dogm., 1907,1, 392. 

persoanei, care, este drept că leagă cele două naturi în unitatea subsistenţei sale 
personale, dar aşa că proprietăţile caracteristice ale celor două naturi rămân 

/V 

neatinse în cercul lor propriu de viaţă. In urma acestui fapt real ce-1 realizează 
perihoreza în uniunea ipostatică a celor două naturi, divinitatea întrepătrunde în 
modul cel mai intim umanitatea şi-i împărtăşeşte puteri şi valori mai mari; 
natura umană este în întregime aşa zicând înmuiată, îmbibată în natura divină, 
încât participă prin aceasta la charisme excepţionale ce i se împărtăşesc prin 
această întrepătrundere 1 2 . Un lucru este însă sigur, zice Sf. Ioan Damaschin, “că 
este cu neputinţă ca umanitatea şi mai ales corpul omenesc să străbată cu totul 
divinitatea.” 

Ca şi la dogma trinitară, aşa şi aici perihoreza o putem considera ca arma 
cea mai eficace pentru critica şi respingerea tuturor ereziilor hristologice şi 
îndeosebi nestorianismul şi monofizitismul. Căci de o parte ea exclude categoric 
nestorianismul şi adopţianismul, derivatul său, prin faptul că nu admite o unire 
una lângă alta a naturilor, ci pretinde o petrecere reală de una’ntr’alta a lor; iar 
de altă parte respinge categoric şi monofizitismul, copilul său bastard, 
neadmiţând în această petrecere de uniune a naturilor o încordare până la 
spargerea cadrelor uniunii naturilor spre a provoca contopirea lor. Dar deoarece 
perihoreza înglobează în fiinţa şi conceptul său atât natura divină cât şi natura 
umană a Domnului, apoi ea devine o armă tot atât de înfricoşată şi tăioasă şi 
împotriva ereziilor cari neagă sau divinitatea 3 sau umanitatea 4 Domnului nostru 
Iisus Hristos. 

1 Cf. Sciitz A., Dogm., 1923, II, 424 şi Bartmann, o. c., I, 372. 

2 Exp. ex. a cred. ort., III, 19 în trad. rom. a lui V. Liochiţă, manuscris, 86. 

3 Cerint, Ebioniţii, arianismul raţionalist, adopţianismul christologic - corcitură nestoriană -, Socinianii, 
teosofia, raţionalismul, modernismul. 

4 Docetismul, apolinarismul. 

